hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu en hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu en hu en hu hu hu hu hu hu nl hu hu hu de hu hu hu hu de hu hu hu hu de hu hu hu hu hu hu hu hu en fr hu hu hu hu en hu hu hu en
MALAJZIA - SZINGAPÚR KÖRUTAZÁSa maláj teaültetvényektől Borneó esőerdeibe2023.05 - Angkor Tours
Csoport létszáma:  10 -16 fő
Malajziában szerencsésen keveredik a trópusi paradicsom érintetlen világa a modern Ázsia vívmányaival, körutunkat pont ez a keveredés teszi sokszínűvé. Az utazás elején ellátogatunk a hajdan világhírű és stratégiai jelentőségű gyarmati városkába, Malakába, ahol a holland és portugál kolonizáció emlékei világörökségi védettséget élveznek, majd ennek ellentéteként, Kuala Lumpur modern üvegpalotái között sétálhatunk. Borneón Kuching városába repülünk, s ellátogatunk a világhírű Orángután Rehabilitációs Központba. Malajzia megannyi nemzeti parkja közül kiemelkedik a körút során meglátogatott, hatalmas barlangjairól is híres Mulu esőerdő. Hazafelé útba ejtjük Szingapúr nyüzsgő metropoliszát, mely, alig 200 éves kikötőváros, a világkereskedelem legforgalmasabb útvonalának bázisa.
Az utat Ázsiát sokszor megjárt és jól ismerő kollégánk kíséri.
Szept. 1. Budapest – Doha – Kuala Lumpur
Indulás Budapestről a Qatar Airways járatával 17:30-kor, érkezés Dohába 23:40-kor. Átszállás a Kuala Lumpur felé tartó járatra (indulás 02:05-kor), éjszaka a repülőgép fedélzetén.
Szept. 2. Kuala Lumpur – Malaka
Érkezés Malajzia fővárosába, Kuala Lumpurba 15:00-kor. Buszba szállás, majd a repülőtérről kb. 2 órás buszos utazás Malakába, a világhíres, stratégiai jelentőségű gyarmati városkába (világörökségi védettséget élvez), ahol a holland és a portugál kolonizáció emlékei mellett beleshetünk a vidéki Malajzia társadalmába. Megérkezés után esti séta Malakában. Vacsora egy maláj, hagyományos ételeket kínáló étteremben. Szállás Malakkában: Hotel Puri Melaka 3*+
Szept. 3. Malaka – Kuala Lumpur
Reggeli után Malakka másik arcát is megmutatja nekünk. Az évezredek óta kereskedelmi főútvonalként (Malaka-szoros) használt szoros körül számos város emelkedett ki időről időre. A Világörökségi védettséget élvező Malakkát először a portugál gyarmatosítók, majd a holland és brit ellenfeleik kaparintották meg, főként a kelet-indiai fűszerkereskedelem “ellenőrzéséhez”. Így európai műemlékeket is találunk a jobbára kínaiak által “kezelt” városkában: Holland-tér, Óratorony, Viktória Királynő szökőkútja, Stadthuys (városháza), a holland Krisztus-templom, Xavéri Szent Ferenc-templom, Holland-temető, Malakka Klub, Porta De Santiago, Szent Pál-templom. A városnézés után utazás Malakkából Kuala Lumpurba, megérkezés után a főváros nevezetességeit tekintjük meg: a Függetlenség tere, Királyi Palota, Nemzeti Emlékmű, Nemzeti Mecset, Vasútállomás, Royal Selangor Club, Szent Mária-katedrális, Abdul Szamad szultán nevét viselő, jelenleg főbírósági épület, a Petronas ikertornyok. Vacsora és szállás Kuala Lumpurban Hotel Royal 4*
Szept. 4. Kuala Lumpur – Batu-barlangok – Cameron-felföld
Reggeli után (08:30) indulás a valaha kedvelt brit üdülőhelyre, a Cameron-felföldre. Útközben megálló a Batu-barlangoknál, ahol Malajzia legfőbb hindu zarándokhelye található. A 100 méter magasan elhelyezkedő szentélyek bejárásához 272 lépcsőfokon kapaszkodunk fel. A Batu-barlangokat évente egyszer, a Thaipusam fesztivál alkalmával 1,5 millió hívő keresi fel. Később továbbutazás észak felé, megálló egy kosárszövő falunál és a Lata Iskandar vízesésnél, ahol a víztömeg 25 m magasból zúdul alá. Szállás az 1500 méter magas felföldön: Strawberry Park Resort 4
Reggeli után terepjárós utazás a 2032 méter magas Gunung Brinchang kilátójához, a Cameron-felföld legmagasabb pontjára. Kirándulás a trópusi felhőerdőben, később leereszkedés a vidék legnevesebb teaültetvényére (Sungei Palas Boh állomásra), ahol kóstolót kapunk a helyben termesztett teából és egy rövid teagyári sétát is teszünk. Később egy virágfarm és egy zöldségkert felkeresése. Délután kirándulás (piknikebéddel) a hegyekben, mely során fotós megálló egy vízesésnél és egy Semai törzsi faluban (a Semai a Maláj-félsziget legnagyobb bennszülött népcsoportja). A nap végén séta egy helyi piacon. Szállás a felföldön.
Szept. 6. Cameron-felföld – Kuala Lumpur repülőtér – Kuching
Reggeli után visszautazás Kuala Lumpurba (4 óra), ahol egyenesen a repülőtérre érkezünk, s egy belföldi járattal utazunk Borneóra, Kuchingba. Borneó szigete, melyen Malajzia Indonéziával és Brunei szultanátusával osztozik, a felfedezők és természetbúvárok kincsestára. Érintetlen erdőségeiben elzárt törzseket, változatos hegységeiben különleges barlangokat és ökoszisztémát találhatunk, a következő napok programjai során ezekből a kincsekből kapunk ízelítőt. Kuchingban transzfer a szállodába, az éjszakát Kuchingban töltjük: Hilton Kuching 5*
Szept. 7. Kuching – Semenggoh Orángután Központ
Reggeli után kirándulás a Semenggoh Orángután Központhoz. A bájos vöröses majmok mellett medvék, orrszarvúmadarak és számos fogságból szabadult, védett vadállat is található a parkban. Délután visszautazás a városba, városnézésre indulunk Kuchingban, Sarawak tartomány fővárosában. Sétálunk a kínai negyed jellegzetes házai között, betérünk a Tua Pek Kong kínai templomba, és megtekintjük a 19. század végén épült Margherita erődöt, mely a kalózok támadásai ellen nyújtott biztonságot. Látogatást teszünk a Sarawak-folyó partjára épült Astana palota kertjében, mely Sarawak kormányzói székhelyeként szolgált. Séta a színes helyi piacon és betérünk a Sarawak Múzeumba is, ahol a helyi, bennszülött törzsek népművészetéből, építészetéből láthatunk színvonalas kiállítást. A városnézés után Visszautazás a városba, szállás Kuchingban.
Szept. 8. Kuching – Gunung Mulu Nemzeti Park
Reggeli a szállodában, majd transzfer a repülőtérre és elutazás a Gunung Mulu Nemzeti Parkba (10:05 – 11:40). A másfél órás repülőút után transzfer a szállodába. A világörökségi védettséget élvező parkot sokan keresik fel gyönyörű természeti értékei és gazdag élővilága miatt. A park karszt hegységeiről, esőerdeiről, barlangrendszereiről híres. Sarawak tartomány emblémája, a szarvcsőrű madár is itt őshonos, de ha szerencsénk van, borneói maláj medvével, muntyák szarvassal, hosszúfarkú makákókkal, gibbonokkal is találkozhatunk. A délután folyamán kirándulás a Lang-, és az Őz-barlangokhoz. Séta a parkban (1500 virágfaj, 170 féle vad orchidea és számtalan állatfaj közül sokat megpillanthatunk). Népszerű a 12 itt élő denevérfaj megfigyelése, az esti sétánk alkalmával tanúi lehetünk, ahogy napnyugta környékén több millió denevér vadászni indul a nemzeti park barlangjaiból. Szállás: Mulu Marriott Resort 5*
Reggeli után csónakkirándulás két híres barlanghoz (Szél- és Tisztavíz-barlangok). Ezt követően piknik ebéd és pihenés a nyári kunyhókban. Később visszautazás a szállodába, szállás a Mulu Nemzeti Parkban.
Szept. 10. Mulu – Kuching – Damai Beach
Délelőtt pihenés. Délután transzfer a repülőtérre, elutazás Muluból Kuchingba (15:30 – 17:05). Kuchingból transzfer Damai tengerpartjára, pihenés, vacsora és szállás Damai Beach-en: Damai Beach Resort 4*
Szept. 11. Damai Beach – Bako Nemzeti Park
Reggeli után elutazás a Kuchingtól mindössze fél óra buszútra található Bako Nemzeti Parkba. A tengerparti terület központjához csónakokkal érkezünk. A páratlanul változatos Bako élőhelyeinek felfedezésére szánjuk a napot. Kirándulásunk első szakaszán esőerdő, tengerparti szélfútta sziklacsodák és páfrányerdő vár ránk. Az izgalmas húsevő növények és kancsókák mellett a park másik különlegessége, hogy mangróve-erdeiben az egyedül Borneón őshonos, Proboscis (nagyorrú) majmokkal is találkozhatunk. A nagyorrú majmok mellett hosszúfarkú makákók, ezüstfülű majmok, gyíkok, őzek és vaddisznók is élnek a Nemzeti Parkban. A nap végén visszautazás Damai Beach-re, vacsora és szállás.
Szept. 12. Damai Beach – Kuching – Szingapúr
Reggeli után lazítás, pihenés a tengerparti szállodában. Délután ebéd, majd transzfer a kuchingi repülőtérre, elutazás Szingapúrba (20:50 – 22:20). Szingapúrban transzfer a szállodába, szállás. Park Farrer vagy Peninsula Excelsior 4*
Reggeli után városnézés Szingapúrban: séta a “Kis India” nevű városrész színpompás utcáin. A következő megálló a régi városközpont “gyarmati szíve”, ahol rövid séta a városjelképek között is számon tartott Merlion oroszlánszoborhoz és az Espalanade színházhoz. Átutazás az üzleti negyeden a legöregebb hindu templomhoz: Sri Mariamman templom. A délelőtt hátralevő részében sétát teszünk a Nemzeti Orchidea Kertben. Délután kirándulás a Sentosa-szigetre (Felvonós átkelés panorámával az öbölre), látogatás a Szingapúr történetét bemutató interaktív bemutatóközpontban (Images of Singapore), később a víz alatti világot (Underwater World) fedezhetjük fel a világ egyik legpompásabb akváriumában. Naplemente után pedig a „tenger dala” című fény és hangjátékot csodálhatjuk meg. A programok után vacsora Szingapúrban, majd késő este transzfer a repülőtérre.
Szept. 14. Szingapúr – Doha – Budapest
Éjszaka 02:20-kor indulás Szingapúrból, érkezés Dohába 05:15-kor. Dohából indulás Budapestre 08:20-kor, megérkezés Budapestre 12:55-kor.
Márc. 15. Doha – Budapest
Megérkezés Dohába, majd továbbindulás Budapestre. Megérkezés Budapestre.
Részvételi díj (min. 16 fő):
Felár 13-15 fő közötti résztvevő esetén:              49.900 Ft/fő
+ Repülőjegyek (illetékkel):                      Ft/fő*
Budapest – Doha – Kuala Lumpur, Kuala Lumpur – Kuching, Kuching – Mulu, Mulu – Kuching, Kuching – Szingapúr, Szingapúr – Doha – Budapest *A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel (EÁF: 164.900 Ft/fő), félpanziós ellátást (3x ebédet is) válogatott éttermekben, transzfereket
A részvételi díj nem tartalmazza: borravalókat (70 USD), kombinált utazásképtelenségi és BBP biztosítást (35.000 Ft/fő), személyes kiadásokat (telefon, hordárok stb.)
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours